બગસરા નાગરિક શરાફી સહકારી મંડળીની અમદાવાદ મુકામે છઠ્ઠી શાખાનું ઉદઘાટન કરવામાં આવેલ. જેમાં કેન્‍દ્રીય કૃષિમંત્રી પુરૂષોતમભાઈ રૂપાલાના અઘ્‍યક્ષ સ્‍થાને અને ઉદઘાટક પૂર્વ કૃષિમંત્રી દિલીપભાઈ સંઘાણી સહિતના મહાનુભાવોની હાજરીમાં ભવ્‍ય ઉદઘાટન સમારોહ યોજાયેલ. આ કાર્યક્રમના અઘ્‍યક્ષ પુરૂષોતમભાઈ રૂપાલાએ મંડળીની પ્રગતિને બિરદાવી અને ચેરમેન રશ્‍વિનભાઈ ડોડીઆની સાફ નિયત અને પુરૂષાર્થથી સંસ્‍થાને વટવૃક્ષ બનાવી છે જે તેમને અભિનંદન આપી અમદાવાદ શાખા ઉતરોતર પ્રગતિ કરે તેવી શુભેચ્‍છાઓ પાઠવેલ. શાખાના ઉદઘાટક પૂર્વ કૃષિમંત્રી દિલીપભાઈ સંઘાણીએ અમરેલી જિલ્‍લાથી અમદાવાદમાં સહકારીપ્રવૃતિનો વ્‍યાપ વધારવા આ સંસ્‍થા જરૂરિયાતમંદોને ઉપયોગી થાય અને સહકારથી સેવાના અભિગમથી મંડળી આગળ વધે અને બેંક જેવી સવલતો આ સંસ્‍થા પુરી પાડે છે તે સરાહનીય છે. આ તકે અમદાવાદના ધારાસભ્‍ય વલ્‍લભભાઈ કાકડીયા, નિકોલના જગદીશભાઈ પંચાલ, અસારવાના પ્રદીપભાઈ પરમાર, પૂર્વ ધારાસભ્‍યો બાલુભાઈ તંતી, મનસુખભાઈ ભુવા, બાપુનગર કોરર્પોરેટર અશ્‍વિનભાઈ પેથાણી, શરદભાઈ લાખાણી, બાબુભાઈ વોરા, મગનભાઈ રામાણી, એ.ડી. રૂપારેલ, ડાયાભાઈ દરજી, ચંદ્રેશભાઈ દવે, ભાનુભાઈ આમરસેડા સહિતના વિવિધ સમાજના આગેવાનો તથા સહકારી સંસ્‍થાઓના વડાઓ ઉપસ્‍થિત રહી મંગળી પ્રગતિ કરે તેવી શુભેચ્‍છાઓ પાઠવેલ અને વિશાળ સંખ્‍યામાં સભાસદો તથા આમંત્રિત લોકોની હાજરીમાં આ ભવ્‍ય ઉદઘાટન સમારોહ યોજાયેલ. આ કાર્યક્રમનું સંચાલન સ્‍નેહી પરમારે કરેલ. જયારે આભારવિધિ મંડળીના એમ.ડી. નિતેષ ડોડીઆએ કરેલ તેમ મંડળીના જનરલ સેક્રેટરી ડી.જી. મહેતાની યાદી જણાવે છે.